Document ID: 31998R0420

KOMISSION ASETUS (EY) N:o 420/98,
annettu 20 päivänä helmikuuta 1998,
maito- ja maitotuotealalla sovellettavan maatalouden muuntokurssin määräytymisperusteiden vahvistamisesta annetun asetuksen (ETY) N:o 1756/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 6 artiklan 2 kohdan,
sekä katsoo, että
komission asetuksen (ETY) N:o 1756/93 (3), sellaisena kuin se on viimeksi muutettuna asetuksella (EY) N:o 569/96 (4), liitteessä olevassa osassa B vahvistetaan määräytymisperusteet, joita sovelletaan voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle voille ja voiöljylle myönnettävästä tuesta 16 päivänä helmikuuta 1988 annetun komission asetuksen (ETY) N:o 570/88 (5), sellaisena kuin se on viimeksi muutettuna asetuksella (EY) N:o 531/96 (6), yhteydessä; tämä asetus on kumottu ja korvattu komission asetuksella (EY) N:o 2571/97 (7), jolla annettiin mahdollisuus muun muassa merkkiaineettoman kerman käyttämiseen tässä tukijärjestelmässä; asetusta (ETY) N:o 1756/93 on syytä muuttaa näiden muutosten huomioon ottamiseksi,
asetuksen (ETY) N:o 1756/93 liitteessä olevassa osassa D vahvistetaan määräytymisperusteet, joita sovelletaan varastointikustannuksiin, jotka myyjän on korvattava silloin, kun interventioon tarjottu voi tai rasvaton maitojauhe ei ole voin ja kerman markkinoiden interventioiden soveltamista koskevista yksityiskohtaisista säännöistä 28 päivänä helmikuuta 1995 annetussa komission asetuksessa (EY) N:o 454/95 (8), sellaisena kuin se on viimeksi muutettuna asetuksella (EY) N:o 419/98 (9), olevassa 2 artiklassa ja vastaavasti rasvattoman maitojauheen julkisen varastoinnin soveltamista koskevista yksityiskohtaisista säännöistä 22 päivänä helmikuuta 1996 annetussa komission asetuksessa (EY) N:o 322/96 (10), sellaisena kuin se on viimeksi muutettuna asetuksella (EY) N:o 419/98, olevassa 1 artiklassa vahvistettujen vaatimusten mukainen; mainitut varastointikustannukset vahvistetaan interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetussa komission asetuksessa (ETY) N:o 3597/90 (11), sellaisena kuin se on viimeksi muutettuna asetuksella (EY) N:o 1392/97 (12), olevan 7 artiklan 2 kohdan perusteella; yhdenmukaisuuden vuoksi edellä tarkoitetut määräytymisperusteet olisi korvattava asetuksen (ETY) N:o 3597/90 7 artiklan 2 kohdassa tarkoitetulla määräytymisperusteella, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1756/93 liite seuraavasti:
1) Korvataan osassa B.II oleva 6 kohta seuraavalla tekstillä:
TAULUKON PAIKKA
2) Korvataan osassa B.III oleva 4 kohta seuraavalla tekstillä:
TAULUKON PAIKKA
3) Korvataan osassa D olevan 2 kohdan A kohdassa ilmaisu "5 artiklan 1 kohdan mukainen intervention haltuunottopäivänä voimassa oleva maatalouden muuntokurssi" ilmaisulla "Asetuksen (ETY) N:o 3597/90 7 artiklan 2 kohdan a ja b alakohdassa tarkoitettu maatalouden muuntokurssi".
4) Korvataan osassa D olevan 3 kohdan A kohdassa ilmaisu "Kyseisten tavaroiden haltuunottopäivänä voimassa oleva maatalouden muuntokurssi" ilmaisulla "Asetuksen (ETY) N:o 3597/90 7 artiklan 2 kohdan a ja b alakohdassa tarkoitettu maatalouden muuntokurssi".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämän asetuksen 1 artiklan 1 ja 2 kohtaa sovelletaan kuitenkin tarjouskilpailuihin, joita koskevien tarjousten jättöaika umpeutui 1 päivän tammikuuta 1998 jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 1998.

Labels: 2
17
19
3
6